stanford-oval/wikipedia huggingface dataset:
אוניברסיטת סרייבו
בוגרים מפורסמים

דריטן אבאזוביץ', פוליטיקאי מונטנגרי, ראש ממשלת מונטנגרו
אלייה איזטבגוביץ', פוליטיקאי בוסניאקי, הנשיא הראשון של בוסניה והרגובינה העצמאית
בקיר איזטבגוביץ', פוליטיקאי בוסניאקי
סוון אלקלעי - דיפלומט בוסני, יהודי
יסמילה ז'באניץ' - במאית קולנוע בוסניאקית
אלכסנדר המון, סופר בוסני-אמריקאי
סוליימן טיחיץ' - פוליטיקאי בוסניאקי, כיהן כנשיא בוסניה והרצגובינה
מאיה סאר - זמרת בוסנית
פרדראג פינצי - פילוסוף, מסאי ושחקן בוסני-בריטי, יהודי
זדרבקו צ'וליץ' - זמר בוסני
רדובאן קאראג'יץ' - פוליטקיאי ומשורר סרבי בוסני, נשיא ראשון של רפובליקה סרפסקה בבוסניה, הורשע על פשעים נגד האנושות בימי מלחמת בוסניה
ז'לקו קומשיץ' - פוליטיקאי קרואטי מבוסנה והרצגובינה, כיהן כנשיא בוזניב והרצגובינה
חברי סגל מפורסמים

חאריס סילייג'יץ' - פוליטיקאי בוסניאקי, כיהן כנשיא וכראש ממשלת בוסניה והרצגובינה
דאניס טאנוביץ' - במאי קולנוע בוסני
סוליימן טיחיץ' - פוליטיקאי בוסניאקי
פרדראג פינצי - פיסולוף ומסאי בוסני-בריטי, יהודי
הערות שוליים

↑  סוכנות החדשות הטורקית "אנדולו" בשפה הטורקית - גישה ב-11 ביוני 2022
↑  אתר אוניברסיטת סרייבו
↑  תולדות האוניברסיטה באתר הרשמי
| --- | --- |
בקרת זהויות :  NLI: 987007583352005171  ISNI: 0000 0001 2184 8551  LCCN: n81047142  NKC: ko2013777355  SUDOC: 029004772  VIAF: 150948286   WorldCat (עם VIAF): 150948286
אייזק לי פטרסון

אייזק לי "אייק" פטרסון (באנגלית: Isaac Lee "Ike" Patterson, נודע גם כ-I. L. Patterson;‏ 17 בספטמבר 1859 –  21 בדצמבר 1929) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון ה-18 מ-1927 ועד מותו. הוא היה חוואי בעמק וילמאט ובשנים 1918–1922 הוא כיהן כחבר הסנאט של אורגון. פטרסון היה מושל אורגון הראשון שנולד במדינה לאחר קבלתה כמדינה בארצות הברית.
ראשית חייו

אייזק לי פטרסון נולד באחוזת משפחתו בקינגז ואלי שבמחוז בנטון שבאורגון. הוריו, פרנסיס א. וקרוליין (לבית טאטום) היגרו לטריטוריית אורגון מבלוויו, אילינוי. עד הגיעו לגיל 18 עבד פטרסון בחווה המשפחתית. בהמשך הוא למד במשך שנה בקולג' הנוצרי במונמות' שבאורגון. הוא התפרנס כעובד חנות מכולת בעיר אינדיפנדנס, ובהמשך היה לשותף בחנות. שותפותו בעסק נמשכה 22 שנים. ב-1886 הוא נשא לאישה את מרי אליזבת וודוורת', ולשניים נולדו שני ילדים.
קריירה פוליטית

ב-1898 נכנס פטרסון לפוליטיקה לאחר שנבחר למושב בסנאט של אורגון מטעם מחוז מריון. באותה עת הוא היה אחד המחוקקים הצעירים ביותר שנבחרו אי פעם, כאשר הושבע בגיל 32.הוא לא הספיק לכהן בסנאט זמן רב ובאותה שנה מונה פרטסון על ידי הנשיא ויליאם מקינלי כגובה המכס של מחוז פורטלנד, וב-1902 מונה מחדש על ידי הנשיא תאודור רוזוולט, וכיהן בתפקיד עד 1906.
ב-1899 מכר פטרסון את חלקו בחנות המכולת, ורכש חווה בשטח של 300 אקרים (1.2 קמ"ר) במחוז פולק הכפרי. החווה הייתה לרווחית, ובמשך הוביל אותו עיסוקו זה לעיסוק מצליח בעסקי הצמר והעורות בפורטלנד.
לאחר שסיים את תפקידו כגובה המכס, המשיך פטרסון בניהול עסקיו והיה פעיל פוליטית במפלגה הרפובליקנית. ב-1918 הוא נבחר שוב מטעם מחוזות בנטון ופולק לסנאט המדינתי. בסנאט הוא פילס את דרכו מעלה ושימש כיושב ראש ועדת המיסוי והתקצוב שלו.
מושל אורגון

ב-1922 ניסה פטרסון להשיג את מועמדות המפלגה הרפובליקנית כמושל אורגון, אך הגיע למקום השלישי מבין חמישה מתמודדים בבחירות המקדימות. על אף זאת, היו לו קשרים טובים עם ותיקי המפלגה. ב-1924 הוא נבחר כיושב ראש הוועדה המרכזית של המפלגה באורגון, וניהל את מסע הבחירות באורגון של קלווין קולידג' לנשיאות.
המוניטין של פטרסון באורגון עלה, וכך הוא הבטיח לעצמו את בחירתו כמועמד הרפובליקנים למשרת המושל ב-1926. בבחירות הכלליות הוא ניצח את המושל המכהן וולטר פירס.
תוך שהוא ספג השראה מהנשיא קולידג', משל פטרסון במדינה תוך שהוא מחזיק בגישה הפיננסית השמרנית. הוא ייעל את סוכנויות הממשל המדינתי והטיל וטו על צעדי חקיקה שאיימו על האיזון הפיננסי של אורגון. ב-1920 היה תקציב המדינה של אורגון מאוזן בפעם הראשונה בתולדותיה. ממשלו של פטרסון המשיך לבצע עבודות שיפור בכבישים ובדרכים במדינה, הקים את מערכת החינוך הגבוה של המדינה, וניהל את מערכת הכליאה המדינתי כך שמבוגרים ונערים נכלאו בנפרד. פטרסון זכה לאהדה ציבורית, ויריביו ותומכיו כאחד רחשו לו כבוד.
אייזק לי פרטסון נפטר באופן פתאומי כתוצאה מדלקת ריאות ב-21 בדצמבר 1929, בעת כהונתו כמושל. הוא נטמן בבית הקברות ריבר ויו שבסיילם.
הערות שוליים

↑  אייזק לי פטרסון, באתר אגודת המושלים הלאומית
| --- | --- |
בקרת זהויות :  GND: 119402419X  LCCN: no2008102608  SNAC: w6bv81nh  VIAF: 26880934   WorldCat (עם VIAF): 26880934
אומן השיר

| --- | --- |
עטיפת המהדורה העברית
עטיפת המהדורה העברית
 מידע כללי
 מאת:  אורסון סקוט קארד 
 שפת המקור:  אנגלית 
 סוגה:  מדע בדיוני
 הוצאה
 הוצאה:  הוצאה לאור דל 
 הוצאה בשפת המקור:  דיאל פרס (Dial Press)
 תאריך הוצאה:  1980 
 מספר עמודים:  342 (במהדורה העברית) 338 (במהדורה האנגלית)
 הוצאה בעברית
 הוצאה:  הוצאת אופוס
 תאריך:  2005
 תרגום:  יעל אכמון
 קישורים חיצוניים
 הספרייה הלאומית:  002483153
 
אומן השיר (באנגלית: Songmaster) הוא ספר מדע בדיוני מאת אורסון סקוט קארד. הספר מתרחש בעולם בדיוני עתידני שבו קיסרות שולטת בעולם, ועוקבת אחרי אָנְסֶט, ילד צעיר ויפהפה ששירתו המושלמת מגבירה את רגשות האנשים, והופכת אותו לבעל פוטנציאל הרסני אך גם מרפא. הוא אוּמן במלאכת השירה בצורה כה יפה ששיריו מבטאים רגשות ורעיונות, בפשטות ובבהירות יותר מאשר מילים. הספר מבוסס על סיפור קצר שחיבר קארד, "ציפור השיר של מיקאל" (Mikal's Songbird), שלפי עדותו לא התכוון להרחיב לספר. לפי עדותו, במעבר בין הסיפור הקצר לספר השתנתה העלילה לחלוטין.
האימפריה שבה מתרחש הסיפור היא מקום של בגידות ותככנות, הדומה לאימפריה הרומית ולאימפריה הגלקטית מספריו של אייזק אסימוב. הספר מציג עמדה אמביוולנטית מבחינה מוסרית – אהבת אמת, הן הטרוסקסואלית והן הומוסקסואלית, הם נושאים מרכזיים בספר, לצד נושאים כמו נאמנות וכבוד. הונאה, חטיפה, רצח והתנקשות גם הם נושאים מרכזיים ונפוצים בספר, וכל אחד מהם מואר ומוצג ביותר מאור אחד. כמו ברבים מספריו של קארד, נושא הסיפור הוא יותר יחסי גומלין בין אנשים, וסוגיות מוסריות המעסיקות אותם, והוא כמעט לא מתמקד בטכנולוגיה, אף על פי שלאימפריה המוצגת יש בבירור טכנולוגיה מתקדמת.
תרגומו של הספר לעברית יצא בשנת 2005 בהוצאת אופוס. את הספר תרגמה יעל אכמון.
עלילה

ליבת הסיפור היא הרעיון המוצג, שלפיו נערות ונערים נבחרים נרכשים על ידי מקום בשם "בית השיר" בגיל צעיר בגלל יכולות השירה שלהם. הילדים נלקחים מתוך המציאות הרגילה כדי שילמדו לשיר, ובסופו של דבר מוענקים למשך תקופה לאנשים כזמרים. הם מקבלים תרופות המעכבות את תהליך ההתפתחות וההתבגרות שלהם, ועושות אותם למעוקרים.
המוכשרים שבנערים נקראים "ציפורי שיר", והם "ניתנים רק לאלה היכולים להעריכם באמת". ציפורי שיר ניתנים לאנשים עשירים, וכשהם מגיעים לגיל 15 הם חוזרים לבית השיר. זמרים שאינם מצליחים להגיע למדרגת "ציפור שיר" אינם חיים את חיי שאר האנשים, אלא נשארים בבית השיר והוא דואג לכל צורכיהם.
אנסט מזוהה כבעל כישרון מיוחד ומטופל באופן אישי על ידי אֶסְטֶה, אומנית שיר בכירה. בגלל כישרונו הוא נשלח אל הקיסר מיקאל, שליט הקיסרות. בביתו של מיקאל הוא נחטף, רוצח וצופה במספר מקרי רצח וניסיונות התנקשות, ופוגש באנשים מעברו. בסופו של דבר הוא חוזר לבית השיר כזקן לא מוכר שכישרונו אבד ממנו.
ביקורת

קארד מעיד שקוראים רבים תהו לאחר קריאת הספר על פרסומם של עמודים רבים בסופו, שלדעתם מיותרים, כיוון שהעלילה למעשה כבר נגמרה.
הוא כתב כי הסיפור הוא "אחד האמוציונליים ביותר שאי פעם כתבתי".
לדברי ג'יימס קמפבל, בספריו המוקדמים של קארד מופיעה מיניות – הדחקתה וחשיבותה, בשילוב אלמנט הנער שנועד לגדולה – כמרכיב תמטי מרכזי פעמים רבות, ואכן, מין הטרוסקסואלי והומוסקסואלי כאחד מופיעים ב"אומן השיר" במפורש ובמרומז. בספר נכללים יחסים הומוסקסואליים בין שתיים מהדמויות – הגיבור אנסט וידידו ג'וזיף. קארד, מורמוני ושמרן חברתי, שכתב מספר מאמרים בגנות הומוסקסואליות, הגיב לביקורת השמרנית על ספרו במאמר. על מהות היחסים בין אנסט וג'וזיף הוא כותב במאמרו "The Hypocrites of Homosexuality" (הצביעות של ההומוסקסואליות):
מה שהרומן מציע הוא טיפול בדמויות החולקות ביניהן מעשה אסור שהתרחש בגלל רעב מצד אחד, חמלה מצד שני, אהבה אמיתית וידידות. לא ניסיתי להראות שהומוסקסואליות היא "יפה" או "טבעית" – למעשה, מין מכל סוג שהוא עשוי להיות "יפה" רק למשתתפיו, וקשה להעלות על הדעת את טבעיותה של מגמה אנטי-אבולוציונית מובהקת כמו הזדווגות של בני אותו מין. נושאים אלה לא היו רלוונטיים. הידידות בין אנסט לג'וזיף הייתה הדבר היפה והטבעי, גם אם בסופו של דבר היא הובילה אותם לדרך הרסנית.
"The Hypocrites of Homosexuality" By Orson Scott Card
על הספר כתבה סופרת הפנטזיה אלמה אלכסנדר (אנ') שהוא "ככל הנראה העבודה הטובה ביותר שפרסם קארד, אי-פעם."
הערות שוליים

↑  אורסון סקוט קארד, מפות במראה: לקט סיפורים קצרים, אופוס, 2002 - אחרית הדבר לסיפור "המשחק של אנדר", עמ' 211
1 2  אחרית הדבר, עמ' 212
↑  "אומן השיר" בתרגום יעל אכמון, עמ' 2
↑  על "אומן השיר" באתר הרשמי של אורסון סקוט קארד (באנגלית)
↑  James Campbell, "Kill the Bugger: Ender's Game and the Question of Heteronormativity", Science Fiction Studies 36 (3), Science Fiction and Sexuality (November 2009), p. 491 (המאמר זמין לצפייה במאגר JSTOR לאחר הרשמה)
↑  דרור עמיר, אורסון סקוט קארד והסקנדל של אנדר, באתר ynet, 27 באפריל 2013
↑  המאמר באתר Nauvoo
↑  Alma A. Hromic, Songmaster: Orson Scott Card, SF Site
איי ספראטלי

| --- | --- |

 נתונים גאוגרפיים
 מיקום:  ים סין הדרומי
 קואורדינטות:  10°N 114°E﻿ / ﻿10°N 114°E﻿ / 10; 114
 נתונים מדיניים
 אזור זמן:  UTC+8
  (למפת ים סין הדרומי מוגדלת) איי ספראטלי(למפת ים סין הדרומי רגילה) איי ספראטלי
 
איי ספראטלי (באנגלית: Spratly Islands, בווייטנאמית: Quần đảo Trường Sa, בפיליפינית: Kapuluan ng Kalayaan, מכונים בסינית: 南沙群岛 – איי נאנשה) הם קבוצה של איים במרכז ים סין הדרומי. הם ממוקמים מצפון למלזיה ונמצאים בערך באמצע הדרך בין וייטנאם לפיליפינים. לפני 1970 המשמעות העיקרית שקשורה לאיים הייתה מיקומם האסטרטגי. צרפת החזיקה אותם בשנים 1933–1939. במהלך מלחמת העולם השנייה כבשה יפן את הארכיפלג ופיתחה אותו כבסיס צוללות. לאחר המלחמה הקימה ממשלת סין הלאומנית חיל מצב על Itu Aba, אותו שמרו הלאומנים לאחר גלותם לטאיוואן בשנת 1949. כאשר יפן ויתרה על תביעתה לאיים בשנת 1951, טייוואן, סין היבשתית, וייטנאם הכריזו על עצמם כבעלי המקום, והפיליפינים הוסיפו תביעה על סמך קרבה בשנת 1955. האיים נתונים במחלוקת טריטוריאלית מתמשכת בין שש מדינות: סין (האינאן), טאיוואן (גאושיונג), מלזיה (סבה), וייטנאם (חאנחוא), הפיליפינים (פלאוואן) וברוניי (אזור כלכלי בלעדי). הקבוצה מכילה יותר מ-750 איים קטנים, שוניות ואטולים.
האיים מכונים על שמו של החוקר הבריטי ריצ'רד ספראטלי אשר זיהה אותם בשנת 1843. שטחם הכולל הוא כארבעה קילומטרים מרובעים בשטח ימי של כ-425,000 קילומטרים מרובעים.
סקרים סייסמיים מראים כי אזור ריד בנק (אנ') עשיר במרבצי נפט וגז.
הערות שוליים

↑  Kenneth Pletcher, Spratly Islands, ENCYCLOPAEDIA BRITANNICA
| --- | --- |
בקרת זהויות :  NARA: 10036830  NDL: 00643944  NKC: ge820055  SUDOC: 028015584  VIAF: 236802542   WorldCat (עם VIAF): 236802542 
ערך זה הוא קצרמרבנושא איים ובנושא גאוגרפיה של אסיה. אתם מוזמנים לתרום לוויקיפדיה ו.
איך להיפטר מבחור ב-10 ימים

| --- | --- |

כרזת הסרט בעברית
 בימוי:  דונלד פטרי 
 הופק בידי:  רוברט אוונס 
 תסריט:  קריסטן באקלי, בריאן ריגן  באר סטירס
 עריכה:  דברה נייל-פישר 
 שחקנים ראשיים:  מתיו מקונוהיי, קייט הדסון   אדם גולדברג, רוברט קליין
 מוזיקה:  דייוויד ניומן 
 צילום:  ג'ון בילי 
 מדינה:  גרמניה, ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  23 בפברואר 2003
 משך הקרנה:  116 דקות
 שפת הסרט:  אנגלית 
 סוגה:  קומדיה רומנטית, סרט שמבוסס על ספרים 
 תקציב:  $50,000,000
 הכנסות:  $177,371,441
 הכנסות באתר מוג'ו:   howtoloseaguyin10days
 www.howtoloseaguymovie.com
 דף הסרט ב־IMDb
 
איך להיפטר מבחור בעשרה ימים (באנגלית: How to Lose a Guy in 10 Days) הוא קומדיה רומנטית על עיתונאית "שעושה מחקר" עבור כתבה אותה היא הולכת לפרסם. הכתבה "איך להיפטר מבחור בעשרה ימים" צריכה לחשוף בפני הקוראות הנשיות את כל אותן טעויות עליהן הן חוזרות כאשר הן יוצאות עם בחור ובעקבותיהן הן נזרקות.
אנדי אנדרסון (קייט הדסון) מוצאת לעצמה את הבחור עליו תנסה את כל אותן שגיאות במטרה שהוא יזרוק אותה. במקביל, בנג'מין בארי (מת'יו מקונוהיי) מתערב עם הבוס שלו וחבריו כי הוא יכול לגרום לכל בחורה להתאהב בו, וזאת על מנת להוכיח את יכולתו העסקית למכור כל מוצר לאישה. אנדי ובנג'י נפגשים ומנסים למלא את משימותיהם אחד על השני.
מערכת יחסים של שנאה ואהבה מתפתחת בין בני הזוג, עד שכל אחד מגלה על התרמית של השני.
הכנסות

בשבוע הראשון גרף הסרט הכנסות של כ-20 מיליון דולר, ובסופו של דבר הסרט גרף הכנסות של כ-100 מיליון דולר בארצות הברית ו-71 מיליון דולר נוספים ברחבי העולם.
גרסת ה-DVD יצאה ביולי 2003.
הערות שוליים

↑  נתוני הפקת הסרט, איך להיפטר מבחור ב-10 ימים, באתר IMDb, כניסה אחרונה 28 באפריל 2014
↑  נתוני הכנסות הסרט, איך להיפטר מבחור ב-10 ימים, באתר Box Office Mojo, כניסה אחרונה 28 באפריל 2014
אדוארד אטקינסון הורנל

| --- | --- |

 לידה:  11 ביולי 1864 ויקטוריה, אוסטרליה 
 פטירה:  30 ביוני 1933 (בגיל 68) Kirkcudbright, הממלכה המאוחדת 
 מקום לימודים:  קולג' אדינבורו לאמנות  אקדמיית קורקוברי 
 תחום יצירה:  אמנות חזותית, ציור 
 
אדוארד אטקינסון הורנל (באנגלית: Edward Atkinson Hornel;‏ 11 ביולי 1864 – 30 ביולי 1933) היה צייר סקוטי של נופים, פרחים, עם ילדים. בני דורו בנערי גלאזגו קראו לו נד הורנל.
ביוגרפיה

הורנל נולד בבאצ'וס מארש, ויקטוריה, אוסטרליה, להורים סקוטים, והוא גדל וחי כמעט כל חייו בסקוטלנד לאחר שמשפחתו עברה חזרה לקירקודברייט ב-1866. הוא למד שלוש שנים בבית הספר לאמנות באדינבורו, ובמשך שנתיים באנטוורפן אצל צ'ארלס ורלט. בשובו מאנטוורפן ב-1885, הוא פגש את ג'ורג' הנרי וקשר את עצמו לאסכולת גלאזגו.
הורנל והנרי שיתפו פעולה ב"הדרואידים" (1890), ציור תהלוכת כמרים דרואידים, שהדהים עם שילוב פוליכרום וזהב. השניים עבדו זה לצד זה כדי להשיג אפקט דקורטיבי של צבע. הורנל השתמש באומץ ובחופשיות באפקטי מרקם שנוצרו על ידי העמסה וגירוד, חיספוס, החלקה והכתמה. בשנים 1893–1894, שני האמנים בילו שנה וחצי ביפן, שם הורנל למד הרבה על עיצוב דקורטיבי יפני. בתקופה זו הם פגשו את האמן הבריטי פרסי סטורדי.
באפריל 1895 ארגן סוחר האמנות אלכסנדר ריד, פטרון נסיעתם, תערוכה של יצירותיהם היפניות של הנרי והורנל שנמכרה היטב, במיוחד לסר ג'ון מקסוול סטירלינג-מקסוול.
ב-1895 הוא תרם את האיור מאדאם כריסנתם לכרך הסתיו של The Evergreen: A Northern Seasonal בהוצאת פטריק גדס ועמיתיו באדינבורו.
לקראת סוף שנות ה-90 הצבעים בציורים של הורנל השתנות ונעשו מעודנים והציור שלו נטורליסטי יותר, ומשלב משיכה חושנית עם משמעות רגשית ופואטית. בשנת 1901 הוא דחה את הבחירה באקדמיה הסקוטית המלכותית. הורנל היה חבר במועדון האמנות של גלאזגו, הציג בתערוכות השנתיות של המועדון.
בשנת 1901 הוא רכש בית עירוני וגן בקירקודברייט, שהיה מקום מגוריו הראשי למשך שארית חייו עם אחותו אליזבת. שם הוא ביצע מספר שינויים בבית ועיצב גינה בהשראת מסעותיו ביפן. הוא גם הוסיף גלריה לציוריו. במותו הבית והספרייה נתרמו לטובת האזרחים וברוטון האוס מנוהל כעת על ידי הקרן הלאומית לסקוטלנד.
יש דוגמאות ליצירותיו במוזיאונים של אברדין, באפלו, ברדפורד, סנט לואיס, טורונטו, מונטריאול, גלאזגו, אדינבורו, לידס, מנצ'סטר, האל, באת' וליברפול.
גלריה

אביב
בין הפרחים
נערה עם אווזים
סתו
מצעד הדרואידים
הפרפר
הערות שוליים

↑  McConkey, Kenneth; Robins, Anna Gruetzner (1995). Impressionism in Britain. Yale University Press. p. 139.
↑  Alexander Reid in Context, Frances Fowle,_vol1
↑  The Evergreen: A Northern Seasonal: The Book of Autumn, Patrick Geddes and Colleagues, Edinburgh (1895)
↑  Glasgow Herald article 4 December 1909 ‘’The Glasgow Art Club – Interesting Exhibition
↑  National Trust for Scotland, National Trust for Scotland (באנגלית)
| --- | --- |
בקרת זהויות :  AGSA: 2787  DAAO: edward-atkinson-hornel  GND: 120959658  ISNI: 0000 0000 6680 9567  LCCN: nr93000574  NKC: xx0210899  NTA: 250588714  RKD: 39777  SNAC: w6r82bt2  SUDOC: 255546793  Trove: 1484270  ULAN: 500002511  VIAF: 22985477   WorldCat (עם VIAF): 22985477
אהוד דקטר

אהוד דקטר, שחיין עבר, אלוף ישראל ושיאן ישראל בשחייה. אלוף המכביה (1997) במשחה ל-200 מטר חופשי.
ביוגרפיה

דקטר גדל בעומר ושחה בקבוצה הפועל המקומית. בהמשך התאמן בהדרכתו של המאמן הלאומי לאוניד קאופמן בפנימיית המחוננים בווינגייט ושחה בקבוצת הפועל ירושלים.
ביוגרפיה > 1994

באליפות ישראל שנערכה באוגוסט 1994 זכה דקטר בשתי מדליות כסף, במשחה ל-200 מטר חופשי בתוצאה של 1:58.04 דקות, אחרי מורן זומרפלד ממכבי נהריה (1:56.08 דקות) ולפני דימה ריבינסקי מהפועל ירושלים (1:59.91 דקות) ובמשחה ל-400 מטר חופשי בתוצאה של 4:11.73 דקות, אחרי מורן זומרפלד (4:07.06 דקות) ולפני לירן אורן מהפועל נהריה.
ביוגרפיה > 1995 > אלוף ישראל

באליפות ישראל בשחייה שנערכה באוגוסט 1995 זכה דקטר בשתי מדליות זהב, במשחה ל-400 מטר חופשי בתוצאה של 4:03.25 דקות, לפני מורן זומרפלד (4:06.51 דקות) ובמשחה ל-1500 מטר חופשי בתוצאה של 16:38.30 דקות, לפני מיקי חליקה מהפועל ירושלים (16:44.19 דקות).
ביוגרפיה > 1997

בתחרויות השחייה של המכביה ה-15 שנערכו ביולי 1997 הוא זכה במדליית זהב במשחה ל-200 מטר חופשי בתוצאה של 1:54.03 דקות, לפני אלכסיי קורמקוב (1:54.13 דקות) ואלכס גרינברג (1:54.26 דקות), שניהם מארצות הברית.
ביוגרפיה > 2002

באליפות ישראל שנערכה באוגוסט 2002 זכה דקטר בשתי מדליות, זהב וארד. מדליית ארד אישית, במשחה ל-200 מטר חופשי בתוצאה של 1:55.99 דקות, אחרי שי לבנת ממכבי חיפה (1:54.59 דקות) וארי לימור ממכבי קריית אונו (1:55.21 דקות). מדליית זהב, במשחה שליחים 4x200 מטר, ביחד עם שילו איילון, יואב גת ומיקי חליקה בשיא ישראלי חדש של 7:39.43 דקות, שיפור לשיא הוותיק בן ה-13 שנים שנקבע במכביה ה-13 ועמד על 7:39.99 דקות.
חייו האישיים

דקטר בוגר תואר ראשון בכלכלה במכללת פרדו בארצות הברית ובעל תואר שני במנהל עסקים מאוניברסיטת בן-גוריון. הוא עבד בבנק ההשקעות ובפועלים שוקי הון. באוגוסט 2010 הוא התמנה לסמנכ"ל מכירות ופיתוח עסקי בחברת HighView. נשוי למיטל ואב לשתי בנות. מתגורר בנס ציונה.
הערות שוליים

↑  רמי היפש, הפועל י-ם קבעה שיא ישראלי חדש ב-200X4 חופשי, באתר הארץ, 8 באוגוסט 2002
↑  עידו סולומון, אהוד דקטר מונה לסמנכ"ל מכירות ופיתוח עסקי בחברת HighView; אסנת גולן מונתה לסמנכ"ל תקשורת בשטראוס, באתר TheMarker‏, 6 באוקטובר 2010
איי סן חואן

| --- | --- |

 נתונים גאוגרפיים
 מיקום:  ים סאליש 
 קואורדינטות:  48°31′55″N 123°01′45″W﻿ / ﻿48.532066°N 123.029251°W﻿ / 48.532066; -123.029251
 שטח:  455 קילומטר רבוע, 175.68 מייל רבוע
 גובה מרבי:  הר קונסטיטושן
 נתונים מדיניים
 מדינה:  ארצות הברית 
 אזור זמן:  UTC-8
 על שם:  San Juan Island 
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט איי סן חואן(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט איי סן חואן
 
אחד מאיי סן חואן בלילה
איי סן חואן (באנגלית: San Juan) הם קבוצת איים השייכת למדינת וושינגטון בארצות הברית.
גאוגרפיה

קבוצת האיים מהווה חלק מארכיפלג סן חואן שממוקם ליד האי ונקובר ומורכב מלמעלה מ-450 איים. מלבד איי סן חואן, כולל הארכיפלג גם את איי המפרץ השייכים לקנדה. כיום, רק כשישית מהאיים מיושבים, ושירות מעבורת מגיע רק לששת האיים המרכזיים.
באמצע המאה ה-19 היוו האיים סלע מחלוקת בין ארצות הברית לבריטניה. המתיחות בין שתי המדינות בקשר לשליטה על האיים כמעט שהתפתחה למלחמה בשנת 1859. תקרית זו, שהתחוללה בעקבות הרג של חזיר השייך לאזרח אירי על ידי חוואי אמריקני, מכונה מלחמת החזיר.
תיירות מהווה מרכיב עיקרי בכלכלת האיים. האיים מהווים מוקד משיכה לחובבי ספורט הקיאקים, ומספקים אפשרות נוחה לצפות בקטלנים.
איי סן חואן שימשו כאתרי הצילומים בים וביבשה לסרט ההמשך של לשחרר את וילי, המסע הביתה (לשחרר את וילי 2) בשנת 1995.
אייסטה

| --- | --- |

 לידה:  29 באוקטובר 1977 (בת 46) פלונגה, ליטא 
 מוקד פעילות:  ליטא 
 תקופת הפעילות:  מ-1996 
 מקום לימודים:  אוניברסיטת וילנה 
 סוגה:  מוזיקה עממית 
 
אייסטה סמילגוויצ'יוטה (בליטאית: Aistė Smilgevičiūtė; נולדה ב-29 באוקטובר 1977) היא זמרת ליטאית. ייצגה את ליטא באירוויזיון 1999.
ביוגרפיה

אייסטה נולדה בפלונגה ולמדה פילולוגיה קלאסית באוניברסיטת וילנה.
מאז 1996 היא חברה בלהקת "סקייל".
ב-1999 היא זכתה בתחרות קדם האירוויזיון הליטאית ונבחרה לייצג את ליטא באירוויזיון בירושלים, בתחרות היא שרה את השיר "ציפור שיר" בניב סאמוגיטאית של השפה הליטאית ולבסוף סיימה במקום ה-20 עם 13 נקודות.
ב-2012 הוענק לה ולהקתה אות מטעם נשיאת ליטא דליה גריבאוסקאיטה.
You Don't Know Me (שיר של ג'קס ג'ונס)

"You Don't Know Me" (בעברית: "אתה לא מכיר אותי") הוא שיר של הדי ג'יי ומפיק התקליטים האנגלי ג'קס ג'ונס בהשתתפות הזמרת הבריטית ריי. השיר מסמפל את קו הבס של הלהיט של .A.N.D.Y. vs. Booka Shade משנת 2005 "Body Language", והוא יצא להורדה דיגיטלית בהממלכה המאוחדת ב־9 בדצמבר 2016, באמצעות חברת פולידור רקורדס בבריטניה. השיר הגיע בשיאו למקום השלישי במצעד הסינגלים הבריטי.
סרטון עם מילות השיר ושמע יצא לראשונה ליוטיוב ב־8 בדצמבר 2016, בחשבון ה־YouTube הרשמי של ג'קס ג'ונס. גרסה חיה של השיר הועלתה אף היא, שבה הופעת קמע של הראפר הבריטי סטורמזי (Stormzy). ביוטיוב צבר השיר למעלה מ-200 מיליון צפיות.
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 12 |  |
|  איטליה | מצעד הסינגלים האיטלקי | 9 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 33 |  |
|  ארצות הברית | מצעד שירי הדאנס/אלקטרוני | 13 |  |
|  גרמניה | GfK – טופ 100 | 3 |  |
|  דנמרק | היטליסטן | 6 |  |
|  הולנד | מצעד 40 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד שירי הדאנס | 1 |  |
|  ולוניה | אולטראטופ 40 | 2 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 35 |  |
|  סקוטלנד | מצעד הסינגלים הסקוטי | 3 |  |
|  פורטוגל | מצעד הסינגלים הפורטוגזי | 14 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 12 |  |
|  צרפת | SNEP | 2 |  |
|  קנדה | קנדה הוט 100 | 70 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוסטריה | Ö3 אוסטריה טופ 40‏ | 43 |  |
|  אוסטרליה | מצעד הסינגלים האוסטרלי | 54 |  |
|  איטליה | מצעד הסינגלים האיטלקי | 27 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 36 |  |
|  גרמניה | GfK – טופ 100 | 20 |  |
|  דנמרק | היטליסטן | 22 |  |
|  הולנד | מצעד 40 הסינגלים ההולנדיים | 32 |  |
|  הממלכה המאוחדת | מצעד הסינגלים הבריטי | 10 |  |
|  ולוניה | אולטראטופ 40 | 7 |  |
|  ישראל | מדיה פורסט ישראל | 45 |  |
|  פלנדריה | אולטראטופ 50 | 7 |  |
|  שוודיה | סוורייטופליסטן | 51 |  |
|  שווייץ | המצעד השווייצרי | 23 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| בלגיה (BEA) | פלטינה ×2 | 60,000 |
| קנדה (Music Canada) | פלטינה ×2 | 160,000 |
| דנמרק (IFPI Denmark) | פלטינה | 90,000 |
| צרפת (SNEP) | יהלום | 233,333 |
| גרמניה (BVMI) | זהב ×3 | 600,000 |
| איטליה (FIMI) | פלטינה ×3 | 150,000 |
| ספרד (PROMUSICAE) | פלטינה | 40,000 |
| שוודיה (GLF) | פלטינה ×2 | 80,000 |
| בריטניה (BPI) | פלטינה ×2 | 1,200,000 |
| ארצות הברית (RIAA) | זהב | 500,000 |
היסטוריית יציאות לאור

| מדינה | תאריך | פורמט | גרסה | חברת תקליטים |
| --- | --- | --- | --- | --- |
| הממלכה המאוחדת | 9 בדצמבר 2016 | הורדה דיגיטלית | מקורי | פולידור רקורדס |
| איטליה | 27 בינואר 2017 | CHR | מקורי | יוניברסל |
| ארצות הברית | 21 במרץ 2017 | CHR | מקורי |  |
| הממלכה המאוחדת | 14 ביוני 2017 | הורדה דיגיטלית | רמיקס של דרה סקול | פולידור רקורדס |
הערות שוליים

↑  Whitener, Mason (14 בדצמבר 2016). "Don't Sleep on Jax Jones Latest Single "You Don't Know Me" [LISTEN]". EDM.com. אורכב מ-המקור ב-11 בפברואר 2017. נבדק ב-3 במאי 2017. {{cite web}}:  (עזרה)
↑  YOU DON'T KNOW ME - VIDEO
| ריי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | My 21st Century Blues |  |
| מיני-אלבומים | Welcome to the Winter • Second • Side Tape • Deezer Sessions • Euphoric Sad Songs •  Euphoric Sad Songs (Dance Edition) |  |
| אלבומי הופעה | My 21st Century Symphony (Live at the Royal Albert Hall) • Live at Montreux Jazz Festival |  |
| סינגלים | "I, U, Us" • "The Line" • "Check" • "Cigarette" • "Friends" • "Love Me Again" • "Make It to Heaven" • "Please Don't Touch" • "All of My Love" • "Tequila" • "Secrets" • "Natalie Don't" • "Love of Your Life" • "Bed" • "Ferrari Horses" • "Call On Me" • "I Don't Want You" • "Money Calling" • "Summer Love" • "Waterfall" • "Hard Out Here" • "Black Mascara" • "Escapism" • "The Thrill Is Gone" • "Ice Cream Man" • "Flip a Switch" • "The Weekend" • "Prada" • "Worth It" • "Genesis" |  |
| השתתפות בסינגלים | "By Your Side" • "You Don't Know Me" • "Bridge over Troubled Water" • "Tied Up" • "Tipsy" • "Stay (Don't Go Away)" • "Thank You" • "Go Girl" • "You Can't Change Me" |  |
| סינגלים שיווקיים | "Flowers" • "Alien" • "Distraction" • "Ambition" • "Sober (Stripped)" • "Confidence" • "Please Don't Touch" • "All of My Love" |  |
| סיבובי הופעות | Raye Live • Euphoric Sad Show Tour • The Story So Far • My 21st Century Blues Tour |  |
| --- | --- |
בקרת זהויות :  MusicBrainz release group: 87a0954c-a316-4b1c-b4e4-1c7ef6099df8  MusicBrainz work: 2cae22e6-16e4-4c77-a8c5-646a7c3d5933